CELEX: C2007/211/44
Language: mt
Date: 2007-09-08 00:00:00
Title: Kawża C-310/07: Talba għal deċiżjoni preliminari mmressqa minn Lunds tingsrätt (l-Iżvezja) fil- 5 ta' Lulju 2007 — Ir-Renju ta' l-Iżvezja rappreżentat minn Tillsynsmyndighet i konkurser vs Anders Holmqvist

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/23
            
         Talba għal deċiżjoni preliminari mmressqa minn Lunds tingsrätt (l-Iżvezja) fil-5 ta' Lulju 2007 — Ir-Renju ta' l-Iżvezja rappreżentat minn Tillsynsmyndighet i konkurser vs Anders Holmqvist
   (Kawża C-310/07)
   (2007/C 211/44)
   Lingwa tal-kawża: l-Iżvediż
   Qorti tar-rinviju
   Lunds tingsrätt (l-Iżvezja).
   Partijiet fil-kawża prinċipali
   
      Rikorrenti: Ir-Renju ta' l-Iżvezja rappreżentat minn Tillsynsmyndighet i konkurser.
   
      Konvenut: Anders Holmqvist.
   Domandi preliminari
   
               1)
            
            
               Id-Direttiva 80/987/KE (1) tal-Kunsill ta' l-20 ta' Ottubru 1980 dwar it-taqrib tal-liġijiet ta' l-Istati Membri dwar il-protezzjoni tal-impjegati f'każ ta' l-insolvenza ta' min iħaddimhom, kif l-aktar reċentament emendata mid-Direttiva 2002/74/KE (2) tal-Parlament Ewropew u tal-Kunsill, għandha tiġi interpretata fis-sens li huwa meħtieġ li impriża jkollha kumpannija sussidjarja jew stabbiliment fiss fi Stat Membru sabiex tkun ikkunsidrata li hija attiva fit-territorju ta' dak l-Istat Membru?
            
         
               2)
            
            
               Fil-każ ta' risposta negattiva għad-domanda 1), liema huma l-kundizzjonijiet li għandhom jiġu sodisfatti sabiex ikun jista jiġi kkunsidrat li impriża hija attiva f'diversi Stati Mebri?
            
         
               3)
            
            
               Jekk jiġi kkunsidrat li l-impriża hija attiva fit-territorju ta' diversi Stati Membri u li ħaddiem jiżvolġi d-dmirijiet tiegħu ma din l-impriża f'diversi Stati Membri, skond liema kriterji għandu jiġi ddeterminat il-post fejn ix-xogħol jitwettaq normalment?
            
         
               4)
            
            
               Jekk l-Artikolu 8a tad-Direttiva tal-Kunsill 80/987/KE ta' l-20 ta' Ottubru 1980 dwar it-taqrib tal-liġijiet ta' l-Istati Membri dwar il-protezzjoni tal-impjegati f'każ ta' l-insolvenza ta' min iħaddimhom, kif l-aktar reċentament emendata mid-Direttiva tal-Parlament Ewropew u tal-Kunsill 2002/74/KE, għandux effet dirett?
            
         
      (1)  ĠU L 283, p.23.
   
      (2)  ĠU L 270, p.10.